Likatsin 1 (Art. 1). Nak Xalimakxtum Pulatamat Limejikano wakg tachixkuwit natalipaxawá tamakanajlit nemá mastá ja'é limapakgsin, wakg wa chi nilá malakgtsuwikán xawá nixlajakán, watayá la akxni chu xalilat latá wan.
Liwankaná takgalhintachit nak Xalimakxtúm Pulatamat Limejikano. Takgalhintachinín xala'alakatanu nemá natatanú nak lilakgatúm lipulatamatni nakalakgchán, kaj watayá ja'é xlakata, ixlikstu xawá Iitamakgtayá tapakgsin.|Liwankán katuwayá talakgmakgán la xalikilhtsukut pulatamatalakgawan usu lilakgatúm pulatamatni, chixkú usu puskát, ixkata, tatlajit, lilakapulhni tachixkuwit, lilakapulhni tatlanit, sikuanalipawan, takilhchiwin, talakgatín, ti makgaxtokga, ti nimakgaxtokga usu atunu nemá lakatakiputún xatalilankán tachixkuwit xawá lakpuwán namalakgsputú usu limaktiputún ixlakgchanatkán chu ixlikstukán tachixkuwit.